text: [{"text_idx": "#000001", "text": "T\u00e6r varna\u00f0ust onganti\u0301\u00f0 vandan \u2013 tu\u0301 bru\u0301ktu t\u00e6r ikki trygdaru\u0301tger\u00f0ina i\u0301 Sandoyartunnlinum"}, {"text_idx": "#000002", "text": "Teir ba\u0301\u00f0ir jar\u00f0fr\u00f8\u00f0ingarnir hja\u0301 Jar\u00f0feingi, sum fri\u0301ggjadagin vo\u0301ru fanga\u00f0ar inni i\u0301 Sandoyartunnlinum me\u00f0an ein ljo\u0301smotorur brendi, merktu onganti\u0301\u00f0 til royk. Ikki fyrr enn tey so\u0301u ljo\u0301sini fra\u0301 sl\u00f8kkili\u00f0sbilinum, sum kom eftir teimum, l\u00f8gdu t\u00e6r til merkis, at luftin ikki var so go\u0301\u00f0."}, {"text_idx": "#000003", "text": "Ti\u0301 harmast t\u00e6r um, at fo\u0301lk hava fingi\u00f0 fatan av, at t\u00e6r ikki vo\u0301ru fyrireika\u00f0ar til eina sli\u0301ka vandast\u00f8\u00f0u eftir at hava hoyrt teirra fra\u0301grei\u00f0ingar i\u0301 u\u0301tvarps- og sjo\u0301nvarpsti\u0301\u00f0indunum fri\u0301ggjakv\u00f8ldi\u00f0."}, {"text_idx": "#000006", "text": "\u201c... vit (hava) ba\u0301\u00f0ar tiki\u00f0 trygdarskei\u00f0 og vo\u0301ru v\u00e6l kunna\u00f0ar um trygdina i\u0301 tunlinum. Ta\u00f0 merkir eisini at vit vistu hvat vit skuldu havt gj\u00f8rt, um vit mettu, at vit vo\u0301ru i\u0301 vanda."}, {"text_idx": "#000007", "text": "Vit h\u00f8vdu IKKI nakran varhuga av (ella ors\u00f8k til at halda), at vit vo\u0301ru i\u0301 vanda, av ti\u0301 at har hv\u00f8rki var nakar eldur ella roykur at si\u0301ggja, har vit arbeiddu. Luftin var rein og go\u0301\u00f0 allan vegin, og ta\u00f0 var ikki fyrr enn teir seinastu 10 minutturnar, at vit merktu naka\u00f0 sum helst i\u0301 luftini. Ta\u00f0 var ikki tju\u0301kkur roykur, luftin var bara eitt sindur meira st\u00f8vut og tung, og so skjo\u0301tt vit l\u00f8gdu merki til, at luftin byrja\u00f0i at bliva i\u0301 so tung, so\u0301u vit lyktirnar fra\u0301 bilinum og vistu, at vit sluppu u\u0301t. H\u00f8vdu vit ikki s\u00e6\u00f0 ein bil ta\u0301, so h\u00f8vdu vit vent vi\u00f0 og fari\u00f0 inn i\u0301 containaran, so trupulleikin var als ikki, at vit ikki vistu hvussu u\u0301tger\u00f0in skuldi bru\u0301kast, ella hvat vit skuldu gera. Vit merktu ongan vanda og h\u00f8vdu ti\u0301 onga ors\u00f8k til at bru\u0301ka u\u0301tger\u00f0ina.\u201d"}]